১৯ বছরের বিয়াস্কার কাছে ‌শিরোপা হারালেন সেরেনা | বাংলা টাইমস
Home খেলাধুলা অন্যন্য ১৯ বছরের বিয়াস্কার কাছে ‌শিরোপা হারালেন সেরেনা
১৯ বছরের বিয়াস্কার কাছে ‌শিরোপা হারালেন সেরেনা
ক্যারিয়ারের ২৪ তম গ্র্যান্ড স্লাম অধরাই রয়ে গেলে সেরেনা উইলিয়ামসের। ইউএস ওপেনের ফাইনালে হারতে হলো ৩৭ বছর বয়সী মার্কিন তারকাকে। সেরেনাকে হারিয়ে নজির গড়লেন কানাডিয়ান তারকা বিয়াঙ্কা আন্দ্রিস্কু।
স্ট্রেট সেটে ইউএস ওপেনের ফাইনালে জয়ের মাধ্যমে প্রথম কানাডিয়ান হিসেবে গ্র্যান্ড স্লাম শিরোপা জিতলেন বিয়াঙ্কা। ম্যাচের ফল ৬-৩, ৭-৫।
ক্যারিয়ারে ইতিমধ্যেই ২৩টি গ্র্যান্ড স্লাম জিতেছেন সেরেনা। কিন্তু ২৪ নম্বর গ্র্যান্ড স্ল্যামটি জেতার লক্ষ্যে বারবার ব্যর্থ হচ্ছেন তিনি। গত এক বছরে ৪টি গ্র্যান্ড স্ল্যামের ফাইনালে সেরেনাকে হারতে হয়েছে। এদিন জিততে পারলে ২৪টি গ্র্যান্ড স্ল্যামের মালিক হয়ে মার্গারেট কোর্টের রেকর্ড ছুঁয়ে ফেলতে পারতেন তিনি। কিন্তু সেরেনার সেই লক্ষ্য অধরাই রয়ে গেল। ফাইনালে একপ্রকার চমকে দিলেন ১৯ বছর বয়সি বিয়াঙ্কা।
সেরেনার জন্য এটা ছিল ৩৩ তম গ্র্যান্ড স্লাম ফাইনাল। ফাইনালে শুরুটাই খুব খারাপ হয় সেরেনার। প্রথম সার্ভিসেই পরপর দুটি ‘ডাবল ফল্ট’ করে বসেন তিনি। প্রথম সার্ভিস পয়েন্ট খোয়ানোর ধাক্কাটা আর সামলে উঠতে পারেননি তিনি। প্রথম সেটটি কার্যত একপেশেভাবে জিতে নেন বিয়াঙ্কা। দ্বিতীয় সেটটি অবশ্য কঠিন লড়াইয়ের মাধ্যমে জেতেন তিনি। মাত্র ১৯ বছর বয়সে সেরেনাকে পরাস্ত করে একপ্রকার চমকে দিয়েছেন বিয়াঙ্কা।
এই জয়ের ফলে একাধিক রেকর্ডের মালিক হলেন আন্দ্রিস্কু। প্রথম কানাডিয়ান হিসেবে গ্র্যান্ড স্লাম জেতার পাশাপাশি ২০০৬-এর পর প্রথমবার টিন-এজার হিসেবে গ্র্যান্ড স্লাম শিরোপা জিতলেন বিয়াঙ্কা। এর আগে ২০০৬ সালে শেষবার টিন-এজার হিসেবে গ্র্যান্ড স্ল্যামের মালিক হন মারিয়া শারাপোভা। বিশ্ব র‌্যাংকিংয়ে ১৫ নম্বরে থাকা ১৯ বছর বয়সী বিয়াঙ্কা আন্দ্রিস্কুর এই উত্থান চমকৃত করেছে টেনিস বিশ্বকে। এক বছর আগেও তিনি বিশ্বব়্যাঙ্কিংয়ে ছিলেন দেড়শোর আশেপাশে। মজার ব্যাপার হল, সেরেনা যখন প্রথম গ্র্যান্ড স্লামটি জেতেন তখন জন্মও হয়নি বিয়াস্কার।
Previous articleইতিহাস গড়ে জিততে হবে বাংলাদেশকে
Next articleকংগ্রেস ছেড়ে বিজেপিতে যোগ দিচ্ছেন শামির স্ত্রী হাসিন!